OpenLLM-France/wikimedia huggingface dataset:
# Daeumbei Kon

Daeumbei Kon (llengua khmer: ដើម្បីកូន; lit. ‘Per als nens’), també transliterat Daembi kaun, és un film dramàtic cambodjà del 2020 dirigit per Huy Yaleng. Va ser seleccionat com el candidat del país a la millor pel·lícula internacional de la 93a edició dels Premis de l'Acadèmia, però no va ser nominat. Està basat en una història real.

## Sinopsi

Un conductor de rickshaw que ha perdut una cama cria tot sol i amb un sou ínfim dos infants després que la mare els hagi abandonat tots tres. Quan el fill petit emmalalteix i ha d'anar a l'hospital, el pare, desesperat, no pot pagar el tractament mèdic. Així doncs, es veu forçat a exercir més feines, collir la brossa del carrer i fins i tot donar sang. Mentrestant, una metgessa jove i compromesa té cura del seu fill, cosa que el pare no entén perquè considera que és «una ocupació d'home.» El film segueix la vida de la família i la relació amb aquesta treballadora del centre sanitari.

## Elenc

* Chy Chhenhlin
* Sonyta Mean
* Kong Sophy
* Huy Yaleng

## Referències

* ↑ «Yaleng returns with thought-provoking local film Fathers». The Phnompenh Post. [Consulta: 28 desembre 2020].
* ↑ «Cambodian film 'Fathers' submitted for Oscar». Khmer Times. [Consulta: 30 desembre 2020].
* 1 2 «Fathers (2020)» (en anglès). The Movie Database. [Consulta: 10 octubre 2022].
# Coryphantha

Coryphantha (del grec coryphe, cim o cap, i anthos, flor, és a dir "amb flor en el cim de la planta"), és un gènere de cactus de petit o de mitja grandària, esfèrics o breument columnars. El gènere és natiu de Mèxic i el sud dels Estats Units. Amb 2 subgèneres, 42 espècies i 9 subespècies, és un dels gèneres de cactus més extenses.
El seu cos no té costelles sinó tubercles.

## Taxonomia

* Coryphantha calipensis
* Coryphantha compacta
* Coryphantha difficilis
* Coryphantha elephantidens
* Coryphantha erecta
* Coryphantha macromeris
* Coryphantha nickelsiae
* Coryphantha palmeri
* Coryphantha pycnacantha
* Coryphantha radians
* Coryphantha ramillosa
* Coryphantha robustispina
* Coryphantha salinensis
* Coryphantha vivipara
* Coryphantha palmeri
* Coryphantha cornifera
# Bojan (Erau)

Bojan (en francès Boujan-sur-Libron) és un municipi occità del Llenguadoc situat al departament de l'Erau, a la regió d'Occitània.

## Referències

* ↑ Topònims occitans de l'Erau
# Societat La Lliga

La Societat La Lliga és una obra eclèctica de Capellades (Anoia) inclosa a l'Inventari del Patrimoni Arquitectònic de Catalunya.

## Descripció

Construcció d'una planta, ràfec amb mènsules decorades amb elements vegetals i ràfec i terrat amb barana simulat. Presenta 3 finestres a la part frontal amb alguns esgrafiats i barana amb elements florals dins cercle. L'ingrés és lateral. Originalment aquest edifici era més gran, però una part es va enderrocar.
La façana també té tres elements treballats en ferro forjat, que segurament sostenien fanals per la llum.

## Història

Segona meitat segle xix.

## Referències

* 1 2 3 «Societat La Lliga». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2018].
# Pavel Buráň

Pavel Buráň (Brno, 25 d'abril de 1973) va ser un ciclista txec que s'especialitzà en la pista. Va guanyar 3 medalles als Campionats del Món.

## Palmarès

* 2001
** Campió d'Europa en Òmnium Sprint

### Resultats a la Copa del Món en pista

* 1997
** 1r a Atenes, en Keirin
* 2001
** 1r a la Classificació general i a la prova de Szczecin, en Keirin
* 2002
** 1r a la Classificació general i a la prova de Szczecin, en Keirin

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Grammatostomias flagellibarba

Grammatostomias flagellibarba és una espècie de peix de la família dels estòmids i de l'ordre dels estomiformes.

## Hàbitat

És un peix marí i d'aigües tropicals que viu fins als 1.281 m de fondària.

## Distribució geogràfica

Es troba des del sud d'Irlanda i la Mar Cantàbrica fins a 45°W i entre 32°N-15°N.

## Referències

* 1 2 FishBase (anglès)
* ↑ Bigelow, H.B., D.M. Cohen, M.M. Dick, R.H. Gibbs, Jr., M. Grey, J.E. Morrow, Jr., L.P. Schultz i V. Walters, 1964. Fishes of the western North Atlantic. Part four. New Haven, Sears Found. Mar. Res., Yale Univ.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Decaduc

Decaduc (grec antic: δεκαδοῦχοι, llatí: decaduchi) era el nom de cadascun dels membres del govern dels Deu que va substituir al govern dels Trenta tirans a Atenes l'any 403 aC. Van ser elegits entre les deu tribus, un per cadascuna, segons Xenofont.
Encara que oposats als Trenta tirans, (al menys dos dels deu havien format part del grup de trenta) van demanar ajut a Esparta contra Trasibul i els exiliats. Van conservar el poder fins al triomf final de Trasibul i el restabliment de la democràcia. No van ser amnistiats però se'ls va permetre marxar al desterrament.

## Referències

* ↑ «Decaduchi». [Consulta: 18 juny 2019].
* ↑ Smith, William (ed.). «Decaduchi». A Dictionary of Greek and Roman Antiquities (1890). [Consulta: 27 febrer 2023].
# Comèdia antiga

La Comèdia antiga (archaia) és el primer període de la comèdia grega, d'acord amb la divisió canònica dels gramàtics alexandrins. El personatge més important d'aquesta època és Aristòfanes; els seus treballs van definir el gènere amb la sàtira política punyent i l'abundància d'elements de caràcter sexual i escatològic. Aristòfanes va parodiar institucions i personalitats del seu temps, com es pot veure, per exemple, en el seu retrat de Sòcrates en Els núvols o en la seua farsa antibèl·lica Lisistrata. Amb tot, va ser un dels tants poetes còmics que es van trobar a l'Atenes de finals del segle cinquè aC, entre els quals hi havia els seus majors rivals, Hermip d'Atenes i Èupolis.
La Comèdia antiga va influenciar posteriorment altres escriptors europeus de la talla de Rabelais, Cervantes, Swift o Voltaire, en el sentit de camuflar protesta política entre la bufoneria. Amb aquest fil, podem veure les sàtires polítiques contemporànies de còmics com els Monty Python o Saturday Night Live.

## Història

La comèdia atenenca més matinera, compresa entre el 480 i el 440 aC, s'ha perdut gairebé completament. Els poetes més rellevants del període van ser Magnes, del qual només en resten uns pocs fragments de dubtosa autenticitat, i Cratí d'Atenes, que va obtenir el primer premi a les Grans Dionísies probablement cap al 450 aC i de qui no s'ha preservat cap obra sencera, si bé es coneixen vora 500 fragments.

## Vegeu també

* Onomasti komodein

## Referències

* ↑ Mastromarco (1994) p.12
* ↑ Seth Lerer, Comedy through the Ages (recorded lecture series), Springfield, Virginia: The Teaching Company, 2000.

## Bibliografia

* Barrett, David (1964) The Frogs and Other Plays Penguin Books
* Barrett, David and Alan Sommerstein (eds)(2003) The Birds and Other plays Penguin Classics
* Mastromarco, Giuseppe (1994) Introduzione a Aristofane (Sesta edizione: Roma-Bari 2004). ISBN 8842044482
# Boulanouare

Boulanouare (àrab بولنوار Bū Lanwār) és una comuna rural de la província de Khouribga de la regió de Béni Mellal-Khénifra. Segons el cens de 2014 tenia una població total de 16.041 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Steinbrunn-le-Haut

Steinbrunn-le-Haut (en alsacià Oberstaibrunne) és un municipi francès, situat a la regió del Gran Est, al departament de l'Alt Rin. L'any 2006 tenia 590 habitants.

## Geografia

Aquesta ciutat al sud de l'Alt Rin Sundgau pertany a la regió de turons al sud de Mülhausen a una distància de 12 km. El terreny muntanyós és drenat pel Muehlbach, rierol que s'origina en el sud-oest de la comunitat (a Obermorschwiller). Punt més alt: la Galgen 404 m, al nord-oest del poble i al costat de la prohibició municipal Zillisheim.
La comuna Steinbrunn és una pròspera comuna, fundada per la dinastia "Obersteinbrunn Von Reinach", que estan sota enteres de les làpides de l'església de Saint Maurice, el campanar de l'església es va construir en 1595 la ciutat 2 posseeix castells, construït el 1395, un, on només hi ha restes del terratrèmol va sacsejar a Bale, l'altre és l'actual ajuntament-casa. moltes persones van ser propietaris de la vila, com Jacques Sisigmont, el bisbat de Basilea. La ciutat compta actualment amb 600 residents i no compten a ampliar-la.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 397 | 435 | 421 | 491 | 528 | 539 |

## Administració

Llista d'alcaldes :
| Període | Identitat | Partit |
| 2001- | Louis Gubiani | |
# Paula Quinteros

Paula Quinteros (Argentina, 1980) és una periodista i empresària argentina i espanyola. És la CEO de The Objective Media, l'empresa que gestiona The Objective i de El Estímulo Media.

## Biografia

Quinteros va començar la seva carrera a Veneçuela com a columnista al Setmanari Quinto Dia, va presentar programes de televisió a Televen i Globovisión, a més de conduir el programa de ràdio de política i filosofia Moleiro i Associados a Onda, La Superestación. Posteriorment va presentar, juntament amb Iván Loscher, el programa de tall cultural Dirección IP. Abans de fer 30 anys decideix no estar més al capdavant dels micròfons i dedicar-se a gestionar de mitjans de comunicació, segons va declarar al Diario Tal Cual en una conversa amb Teodoro Petkoff.
L'any 2004, amb el seu marit Juan Pablo Raba i l'inversor Meyer Malka, funda la revista Clímax, publicació especialitzada en cultura i investigació periodística. Clímax ha estat guardonada el 2017 i el 2018 amb el premi a l'Excel·lència Periodística de la Societat Interamericana de Premsa (SIP). Es va divorciar de Raba el 2007.
Alhora de la seva trajectòria amb El Estímulo, l'any 2014 Quinteros adquireix la majoria accionarial de The Objective Media i, el 2022, The Objective és reconegut com a Millor mitjà generalista a Espanya, pel Club Obert d'Editors (CLABE).

## Referències

* ↑ «The Objective de Paula Quinteros: del fotoperiodismo al periodismo local en España» (en castellà). El Economista (México), 2022 [Consulta: 1r setembre 2022].
* ↑ «Copia archivada». Arxivat de l'original el 2015-07-11. [Consulta: 10 juliol 2015].
* ↑ «Las protestas en Venezuela se llevaron tres premios SIP. “Huérfanos de la salud” obtiene mención de honor», 05-09-2018.
# Grup Mixt

El Grup Mixt en un sistema parlamentari és un dels grups parlamentaris on s'han d'adscriure aquells representants polítics la formació electoral dels quals no hagi obtingut prou representants per a formar grup propi.
El Grup Mixt gaudeix de les mateixes prerrogatives que els altres grups, però els seus membres es veuen obligats a negociar els càrrecs interns, representants o temps d'intervenció pública.
Quan un representant abandona o és expulsat d'un grup parlamentari pot integrar-se al Grup Mixt. Així també, si un grup parlamentari veu reduït el nombre de membres fins al punt de quedar per sota del mínim exigit per a tenir grup propi, hom procedeix a la seva dissolució i els seus membres passen al Grup Mixt.
Per extensió, la definició s'aplica també a altres institucions representatives com ara als Ajuntaments.

## Referències

* ↑ «Els òrgans del Parlament». Parlament de Catalunya. [Consulta: 24 maig 2020].
* ↑ Reglament del Senat espanyol, Article 30 (castellà)
* ↑ Reglament del Congrés dels Diputats espanyol, Articles 25, 26 i 27 (castellà)

## Bibliografia

* Morales Arroyo, José María. Los grupos parlamentarios en las Cortes Generales. Madrid: Centro de Estudios Constitucionales, 1990.
# Jausac

Josat és un municipi francès situat al departament de l'Alt Loira i a la regió d'Alvèrnia-Roine-Alps. L'any 2007 tenia 93 habitants.

## Demografia
### Població

El 2007 la població de fet de Josat era de 93 persones. Hi havia 41 famílies de les quals 12 eren unipersonals (8 homes vivint sols i 4 dones vivint soles), 21 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 95 habitatges, 42 eren l'habitatge principal de la família, 43 eren segones residències i 10 estaven desocupats. 92 eren cases i 2 eren apartaments. Dels 42 habitatges principals, 36 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 5 tenien tres cambres, 6 en tenien quatre i 31 en tenien cinc o més. 13 habitatges disposaven pel capbaix d'una plaça de pàrquing. A 14 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Josat el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 8 | 65 a 69 | 0 |
| 8 | 60 a 64 | 0 |
| 4 | 55 a 59 | 12 |
| 4 | 50 a 54 | 8 |
| 0 | 45 a 49 | 0 |
| 0 | 40 a 44 | 8 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 4 | 20 a 24 | 4 |
| 4 | 15 a 19 | 0 |
| 4 | 10 a 14 | 4 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 47 persones, 27 eren actives i 20 eren inactives. De les 27 persones actives 25 estaven ocupades (16 homes i 9 dones) i 2 estaven aturades (1 home i 1 dona). De les 20 persones inactives 7 estaven jubilades, 4 estaven estudiant i 9 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa d'informació i comunicació.
L'any 2000 a Josat hi havia 10 explotacions agrícoles que ocupaven un total de 255 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Josat a l'INSEE.
* Évolution et structure de la population Fitxa amb el detall de dades de Josat a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Dhammapada

El Dhammapada (en pali: धम्मपद, transcrit Dhammapada, o en sànscrit: धर्मपद, transcrit Dharmapada) és un dels textos més apreciats per totes les branques del budisme. Recull en 423 versets diverses sentències i proverbis de Buda. És un text de caràcter sapiencial, és a dir, que convida a la reflexió personal.

## Referències

* ↑ «Dhammapada». Gran Enciclopèdia Catalana. Barcelona: Grup Enciclopèdia Catalana.
# Concas

«Concas» té aquests significats:
* Concas (Aude)
* Concas (Avairon)
# Silene gallica

Silene gallica és una espècie de planta cariofil·làcia. És planta nativa d'Euràsia i Nord d'Àfrica però s'ha estès a altres llocs del món com planta ruderal. És una planta nual que pot fer fins a 45 cm d'alt, Cada flor té un calze tubular de pètals fusionats amb 10 venes verdes o de color porpra-roig.

## Enllaços externs

* Jepson Manual Treatment
* Flora of North America
* Photo gallery
# Steinchisma

Steinchisma és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.
De vegades s'inclou al gènere Panicum

## Taxonomia

(vegeu-ne una relació a Wikispecies)

## Sinònim

Fasciculochloa B. K. Simon i C. M. Weiller.

## Referències

* ↑ «Germplasm Resources Information Network, consultada 26.06.08». Arxivat de l'original el 2010-05-29. [Consulta: 26 juny 2008].
# Peix (desambiguació)

«Peix» té aquests significats:
* Astrologia: Peixos (astrologia) és un dels signes del Zodíac.
* Astronomia: Constel·lació dels Peixos o Piscis una de les constel·lacions estel·lars.
* Zoologia: peix, classe d'animals vertebrats marins.
Viccionari
# Grodinsk

Grodinsk (en rus: Гродинск) és un poble de l'óblast d'Irkutsk, a Rússia, que en el cens del 2010 tenia 37 habitants.

## Referències

* ↑ Bespiatov, T. «Иркутская область» (en rus). [Consulta: 14 febrer 2021].
# Jason Edwards

Jason Edwards (1969) és un músic i productor del Regne Unit.
Se'l coneix més bé per ser guitarrista en el grup anglès de hard rock/ metal, Wolfsbane, que va tenir un considerable èxit a principis dels 90, unint-se al segell Def American de Rick Rubin. Va començar gravant i produint grups com el de Blaze Bayley, el 1994.
Actualment actua i produeix juntament amb Ginger per part dels The Wildhearts, com també Ginger & The Sonic Circus i God Damn Whores. Continua vivint a Birmingham.

## Discografia
### Àlbums

* Live Fast, Die Fast - Wolfsbane (Def American 1989)
* Down Fall the Good Guys - Wolfsbane (1991)
* Massive Noise Injection - Wolfsbane (1992)
* Wolfsbane - Wolfsbane (1994)
* Lifestyles of the Broke and Obscure (compilació) - Wolfsbane (2001)
* Yoni - Ginger (Round 2007)
* The Wildhearts - The Wildhearts
* Thirteen - CJ and the Satellites

### EPs

* All Hell's Breaking Loose... Down at Little Kathy Wilson's Place- Wolfsbane (Def American 1990)
# Dhamsia

Dhamsia fou un estat tributari protegit del tipus zamindari a la comarca de Sankheda Mehwas, agència de Rewa Kantha, regió de Gujarat, presidència de Bombai.
Tenia una superfície de 4 km² i uns ingressos estimats de 400 lliues de les que 13 es pagaven al Gaikwar de Baroda com a tribut. El 1881 es trobava sota control directe de l'agent polític.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Contingència

La contingència en filosofia indica que un fet o proposició que és d'una determinada manera podria ser diferent o fins i tot no donar-se, en oposició al concepte de necessitat, que indica que aquell esdeveniment o judici no pot variar o contradiria les lleis de la lògica.
Els judicis sintètics de Kant són contingents, és a dir, les afirmacions que es fan sobre el real referits als sentits podrien variar si fossin unes altres les condicions de l'experiència, per exemple la frase «El jersei és blau» al·ludeix a un fet contingent, ja que la persona pot portar l'endemà un altre jersei o tenyir el primer.
Per a l'escolàstica medieval, la natura és contingent i igualment l'ésser humà, perquè Déu podria no haver-los creat, mentre que la divinitat per definició és necessària. Per contra el cientifisme mecanicista nega la contingència de les lleis físiques, sotmeses a criteris objectius, per contraposició als actes humans.
# Boulder (Wyoming)

Boulder és una concentració de població designada pel cens dels Estats Units a l'estat de Wyoming. Segons el cens del 2000 tenia 30 habitants.

## Demografia

Segons el cens del 2000, Boulder tenia 30 habitants, 15 habitatges, i 7 famílies. La densitat de població era de 8,9 habitants/km².
Dels 15 habitatges en un 13,3% hi vivien nens de menys de 18 anys, en un 40% hi vivien parelles casades, en un 6,7% dones solteres, i en un 53,3% no eren unitats familiars. En el 46,7% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,71.
Per edats la població es repartia de la següent manera: un 10% tenia menys de 18 anys, un 6,7% entre 18 i 24, un 30% entre 25 i 44, un 36,7% de 45 a 60 i un 16,7% 65 anys o més.
L'edat mediana era de 46 anys. Per cada 100 dones de 18 o més anys hi havia 145,5 homes.
La renda mediana per habitatge era de 12.500 $ i la renda mediana per família de 23.750 $. Els homes tenien una renda mediana de 0 $ mentre que les dones 0 $. La renda per capita de la població era de 7.908 $. Cap de les famílies i el 33,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boulder». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Boulder». American Fact Finder. Oficina del Cens dels Estats Units, 12-01-2010.
Viccionari
# Silencio en la nieve

Silencio en la nieve és una pel·lícula de thriller de coproducció hispano-lituana del 2011 dirigida per Gerardo Herrero, ambientada en el Front Oriental de la Segona Guerra Mundial i protagonitzat per Carmelo Gómez i Juan Diego Botto. El guió és de Nicolás Saad que fa una adaptació de la novel·la El tiempo de los emperadores extraños d'Ignacio del Valle. Fou rodada a Lituània i a la Ciutat de la Llum.

## Sinopsi

Front rus, hivern de 1943. La Divisió Blava és formada per 18.000 voluntaris espanyols enviats pel règim franquista per donar suport a les tropes alemanyes per tal de lluitar contra l'Exèrcit Roig. Un matí, un batalló de la Divisió Blava descobreix una sèrie de caps de cavall escampats a la superfície gelada del llac, en un dels cavalls, el cos d'un oficial sacrificat amb, al pit, una estranya frase escrita sobre un ganivet: "Cuida't, Déu et mira”. Seguiran altres assassinats. El responsable de la investigació és el soldats Arturo Andrade, antic inspector de policia precís i rigorós, supervisat pel sergent Espinosa. Al seu davant, 18.000 sospitosos. Arturo descobreix vincles entre els assassinats i la maçoneria. Forma una segona hipòtesi: la víctima podria haver estat un agent pro-soviètic infiltrat a la divisió, i "Aneu amb compte, Déu us mira", un avís per als altres talps.

## Repartiment

* Juan Diego Botto ... Arturo Andrade
* Carmelo Gómez ... Sargento Espinosa
* Víctor Clavijo ... Estrada
* Jordi Aguilar ... Cabo Aparicio
* Gabriele Malinauskaite ... Zira
* Sergi Calleja ... Tiroliro
* Rafa Castejón ... Isart
* Francesc Orella ... Reyes Zarauza
* Jorge de Juan ... Paramio

## Nominacions
### XXI Premis de la Unión de Actores

| Categoria | Persona | Resultat |
| Millor actor secundari | Carmelo Gómez | Nominat |
| Millor actor de repartiment | Víctor Clavijo | Nominat |

### Medalles del Cercle d'Escriptors Cinematogràfics de 2012

| Categoria | Receptor(s) | Resultat |
| Millor guió adaptat | Nicolás Saad | Nominat |

## Referències

* ↑ 'Silencio en la nieve', un thriller apasionante en Versión Española, rtve.es, 14 de gener de 2016
* ↑ Silencio en la nieve: un thriller en las entrañas de la División Azul, Europa Press, 20 de gener de 2012
* ↑ Silencio en la nieve a Fotogramas
* ↑ José Coronado y María León revalidan su Goya con el premio Unión de actores, 20 Minutos, 19 de juny de 2012
* ↑ «Medallas del CEC a la producción española de 2012». CEC. Arxivat de l'original el 2020-07-03. [Consulta: 3 març 2019].
# Steinbrunn-le-Bas

Steinbrunn-le-Bas (en alsacià Neederstaibrunne) és un municipi francès, situat a la regió del Gran Est, al departament de l'Alt Rin. L'any 1999 tenia 645 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 509 | 517 | 535 | 572 | 618 | 645 |

## Administració

Llista d'alcaldes :
| Període | Identitat | Partit |
| 1989-1995 | Paul Ketterlin | |
| 1995- | Daniel Hassler | |